Mercy Akide Udoh (An haife ta 26 Agustan 1975 a Port Harcourt, Nigeria ) tsohuwar ‘yar wasan kwallon kafa ce ta Nijeriya . Mercy ta fara wasan kwallon kafa ne tana da shekara biyar tare da babban wanta Seleipiri da kanensa Ipali a filin yashi na Bundu Waterside, kusa da gidan yarin Fatakwal . An gano cewa tana da sauri tin tun tana karama, kuma a lokacin da take ‘yar shekara 12, a makarantar Holy Rosary Secondary School da ke Port Harcourt, ta shiga cikin tsere mai nisa, inda ta shiga tseren mita 400, 800 da 1500 a kan tsofaffin masu fafatawa. Ta kuma kasance zakara a fagen kwallon tebur na yanki, amma ƙwallon ƙafa ita ce wasanni inda ta yi fice sosai. Mercy ta sami laƙabi da "Ske", wanda a yare yake nufin "fata", yayin wasa da yara maza data yi a Mile 1 a Port Harcourt. Daga cikin dimbin masoyanta a lokacin akwai wani karamin yaro da ake kira Chidi Odiah, wanda a yanzu ya zama cikakken ɗan wasan kwallan kafa ne na Najeriya wanda a yanzu haka yana buga ƙwallon ƙafa tare da CSKA Moscow .